CELEX: 32016R0182
Language: lv
Date: 2016-02-11 00:00:00
Title: Komisijas Īstenošanas regula (ES) 2016/182 (2016. gada 11. februāris), ar ko darbīgās vielas piraflufēnetila apstiprinājumu atjauno saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ)

12.2.2016   
            
            
               LV
            
            
               Eiropas Savienības Oficiālais Vēstnesis
            
            
               L 37/40
            
         KOMISIJAS ĪSTENOŠANAS REGULA (ES) 2016/182
   (2016. gada 11. februāris),
   ar ko darbīgās vielas piraflufēnetila apstiprinājumu atjauno saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvu 79/117/EEK un 91/414/EEK (1), un jo īpaši tās 20. panta 1. punktu,
   tā kā:
   
               (1)
            
            
               Darbīgās vielas piraflufēnetila, kā norādīts Komisijas Īstenošanas regulas (ES) Nr. 540/2011 (2) pielikuma A daļā, apstiprinājuma termiņš beidzas 2016. gada 30. jūnijā.
            
         
               (2)
            
            
               Saskaņā ar Komisijas Regulas (ES) Nr. 1141/2010 (3) 4. panta noteikumiem minētajā pantā norādītajā laikposmā tika iesniegts pieteikums piraflufēnetila atkārtotai iekļaušanai Padomes Direktīvas 91/414/EEK (4) I pielikumā.
            
         
               (3)
            
            
               Pieteikuma iesniedzējs iesniedza papildu dokumentāciju, kas tika pieprasīta saskaņā ar Regulas (ES) Nr. 1141/2010 9. pantu. Ziņotāja dalībvalsts konstatēja, ka pieteikums ir pilnīgs.
            
         
               (4)
            
            
               Ziņotāja dalībvalsts, apspriežoties ar otro ziņotāju dalībvalsti, sagatavoja atkārtotas iekļaušanas novērtējuma ziņojumu, ko 2014. gada 10. janvārī iesniedza Eiropas Pārtikas nekaitīguma iestādei (turpmāk “Iestāde”) un Komisijai.
            
         
               (5)
            
            
               Iestāde atkārtotas iekļaušanas novērtējuma ziņojumu nosūtīja pieteikuma iesniedzējam un dalībvalstīm piezīmju sniegšanai un saņemtās piezīmes nosūtīja Komisijai. Turklāt Iestāde papildu kopsavilkuma dokumentāciju darīja publiski pieejamu.
            
         
               (6)
            
            
               Iestāde 2015. gada 22. janvārī (5) nosūtīja Komisijai secinājumu par to, vai ir gaidāms, ka piraflufēnetils atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. Komisija 2015. gada 13. jūlijā Augu, dzīvnieku, pārtikas aprites un dzīvnieku barības pastāvīgajai komitejai iesniedza pārskata ziņojuma projektu par piraflufēnetilu.
            
         
               (7)
            
            
               Attiecībā uz vismaz viena tāda augu aizsardzības līdzekļa, kurā ir darbīgā viela, vienu vai vairākiem raksturīgiem lietojumiem ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti. Tāpēc tiek uzskatīts, ka minētie apstiprināšanas kritēriji ir izpildīti.
            
         
               (8)
            
            
               Riska novērtējums attiecībā uz piraflufēnetila apstiprinājuma atjaunošanu ir balstīts uz ierobežotu skaitu raksturīgo lietojumu, kas tomēr neierobežo to, kādiem lietojumiem piraflufēnetilu saturoši augu aizsardzības līdzekļi var tikt atļauti. Tādēļ ir lietderīgi nesaglabāt ierobežojumu, saskaņā ar kuru minēto vielu var lietot tikai kā herbicīdu.
            
         
               (9)
            
            
               Tādēļ ir lietderīgi atjaunot piraflufēnetila apstiprinājumu.
            
         
               (10)
            
            
               Saskaņā ar Regulas (EK) Nr. 1107/2009 20. panta 3. punktu saistībā ar tās 13. panta 4. punktu attiecīgi būtu jāgroza Īstenošanas regulas (ES) Nr. 540/2011 pielikums.
            
         
               (11)
            
            
               Komisijas Īstenošanas regula (ES) 2015/1885 (6) pagarināja piraflufēnetila derīguma termiņu līdz 2016. gada 30. jūnijam, lai ļautu pabeigt atjaunošanas procedūru pirms minētās vielas apstiprinājuma termiņa beigām. Ņemot vērā to, ka lēmums par atjaunošanu tika pieņemts pirms šā pagarinātā termiņa beigām, šo regulu piemēro no 2016. gada 1. aprīļa.
            
         
               (12)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Darbīgās vielas apstiprinājuma atjaunošana
   Darbīgās vielas piraflufēnetila apstiprinājumu atjauno saskaņā ar I pielikumu.
   2. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   3. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
   To piemēro no 2016. gada 1. aprīļa.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 11. februārī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 309, 24.11.2009., 1. lpp.
   
   
      (2)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).
   
      (3)  Komisijas 2010. gada 7. decembra Regula (ES) Nr. 1141/2010, ar ko nosaka procedūru, ar kuru Padomes Direktīvas 91/414/EEK I pielikumā atkārtoti iekļauj aktīvo vielu otro grupu, un izveido šo vielu sarakstu (OV L 322, 8.12.2010., 10. lpp.).
   
      (4)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).
   
      (5)  EFSA Journal 2015; 13(2):4001. Pieejams tiešsaistē: www.efsa.europa.eu
   
      (6)  Komisijas 2015. gada 20. oktobra Īstenošanas regula (ES) 2015/1885, ar ko Īstenošanas regulu (ES) Nr. 540/2011 groza attiecībā uz apstiprinājuma perioda pagarināšanu darbīgajām vielām 2,4- D, acibenzolar-S-metilam, amitrolam, bentazonam, cihalofopbutilam, dikvatam, DPX KE 459 (flupirsulfuronmetils), esfenvalerātam, famoksadonam, flumioksazīnam, glifosātam, iprovalikarbam, izoproturonam, lambda-cihalotrīnam, metalaksilam-M, metsulfuronmetilam, pikolinafēnam, pimetrozīnam, piraflufēnetilam, prosulfuronam, tiabendazolam, tifensulfuron-metilam un triasulfuronam (OV L 276, 21.10.2015., 48. lpp.).
   
      I PIELIKUMS
      
                  Parastais nosaukums,identifikācijas numuri
               
               
                  
                     IUPAC nosaukums
               
               
                  Tīrība (1)
                  
               
               
                  Apstiprināšanas datums
               
               
                  Apstiprinājuma termiņa beigas
               
               
                  Īpaši noteikumi
               
            
                  piraflufēnetils
                  
                     CAS Nr. 129630-19-9
                  
                     CIPAC Nr. 605.202
               
               
                  etil-[2-hlor-5-(4-hlor-5-difluormetoksi-1-metilpirazol-3-il)-4-fluorfenoksi]acetāts
               
               
                  ≥ 956 g/kg
               
               
                  2016. gada 1. aprīlis
               
               
                  2031. gada 31. marts
               
               
                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par piraflufēnetilu secinājumus un jo īpaši tā I un II papildinājumu.
                  Šajā vispārējā novērtējumā dalībvalstis īpašu uzmanību pievērš:
                  
                              —
                           
                           
                              ūdens organismu aizsardzībai,
                           
                        
                              —
                           
                           
                              nemērķa sauszemes augu aizsardzībai.
                           
                        Lietošanas nosacījumos vajadzības gadījumā ietver riska mazināšanas pasākumus.
               
            
         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.
   
   
      II PIELIKUMS
      Īstenošanas regulas (ES) Nr. 540/2011 pielikumu groza šādi:
      
                  1)
               
               
                  pielikuma A daļā svītro 24. ierakstu par piraflufēnetilu;
               
            
                  2)
               
               
                  pielikuma B daļai pievieno šādu ierakstu:
                  
                              Numurs
                           
                           
                              Parastais nosaukums, identifikācijas numuri
                           
                           
                              
                                 IUPAC nosaukums
                           
                           
                              Tīrība (1)
                              
                           
                           
                              Apstiprināšanas datums
                           
                           
                              Apstiprinājuma termiņa beigas
                           
                           
                              Īpaši noteikumi
                           
                        
                              “95
                           
                           
                              piraflufēnetils
                              
                                 CAS Nr. 129630-19-9
                              
                                 CIPAC Nr. 605.202
                           
                           
                              etil-[2-hlor-5-(4-hlor-5-difluormetoksi-1-metilpirazol-3-il)-4-fluorfenoksi]acetāts
                           
                           
                              ≥ 956 g/kg
                           
                           
                              2016. gada 1. aprīlis
                           
                           
                              2031. gada 31. marts
                           
                           
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par piraflufēnetilu secinājumus un jo īpaši tā I un II papildinājumu.
                              Šajā vispārējā novērtējumā dalībvalstis īpašu uzmanību pievērš:
                              
                                          —
                                       
                                       
                                          ūdens organismu aizsardzībai,
                                       
                                    
                                          —
                                       
                                       
                                          nemērķa sauszemes augu aizsardzībai.
                                       
                                    Lietošanas nosacījumos vajadzības gadījumā ietver riska mazināšanas pasākumus.”
                           
                        
            
         (1)  Sīkāka informācija par darbīgās vielas identitāti un specifikāciju ir sniegta pārskata ziņojumā.